                                                         Z A P I S N I K

                       s 15. sjednice Vijeća Mjesnog odbora Donja Kustošija 
         održane 31. kolovoza 2022. godine s početkom u 17:30 sati u prostorijama MS        
                                      Donja Kustošija, Lermanova 51



Nazočni članovi Vijeća:  Gordan Bosanac, Iva Božić, Pero Marčić, Mario Mutak, Tereza Teklić, Darija Beljan
Nenazočni članovi Vijeća: Marija Bilić

Predsjedava: Mario Mutak, predsjednik Vijeća MO Donja Kustošija 
[bookmark: _GoBack]Zapisnik vodi: Tereza Teklić, potpredsjednica Vijeća MO Donja Kustošija                        
Predsjednik konstatira da je sjednici nazočno 6 članova Vijeća te otvara 15. sjednicu Vijeća Mjesnog odbora Donja Kustošija.
Predsjednik daje na glasovanje zapisnik s 14. sjednice, koji je jednoglasno prihvaćen.

Predloženi dnevni red je:

                                                     	 DNEVNI RED

1. Godišnji izvještaj o izvršenju financijskog plana Mjesnog odbora Donja Kustošija za 2021.
2. Prijedlog zaključka o izmjeni naziva „Matija Gubec“ u Poslovniku i Pravilniku
3. Prijedlog zaključka o održavanju robne razmjene (“buvljaka”) u prostorijama Mjesnog odbora  Donja Kustošija
4. Prijedlog zaključka o postavljanju dodatnih „klamerica“ za bicikle ispred OŠ Oton Iveković
5. Informacije, pitanja i prijedlozi

Predloženi dnevni red jednoglasno je prihvaćen.


Ad 1) Godišnji izvještaj o izvršenju financijskog plana Mjesnog odbora Donja Kustošija za 2021.

Predsjednik VMO Donja Kustošija upoznao je prisutne s točkom dnevnog reda i otvorio je raspravu.
U raspravi su sudjelovali svi prisutni članovi VMO.
Predsjednik predlaže, a Vijeće jednoglasno sa 6 glasova “za“ donosi

                                              Z A K LJ U Č A K

Vijeće Mjesnog odbora Donja Kustošija nakon dobivenog negativnog odgovora na zahtjev kojim se tražio detaljan raspis rashoda unutar kumulativnih stavki rashoda „Održavanje javnih površina“, „Održavanje nerazvrstanih cesta“ i stavke 3299 „Ostali nespomenuti rashodi poslovanja“ iz godišnjeg izvještaja o izvršenju financijskog plana Mjesnog odbora Donja Kustošija za 2021., isti prema odgovoru i dobivenoj uputi prihvaća.

Ad 2) Prijedlog zaključka o izmjeni naziva „Matija Gubec“ u Poslovniku i Pravilima

Predsjednik VMO Donja Kustošija upoznao je prisutne s točkom dnevnog reda i otvorio je raspravu.
U raspravi su sudjelovali svi prisutni članovi VMO.
Predsjednik predlaže, a Vijeće jednoglasno sa 6 glasova “za“ donosi

                                              Z A K LJ U Č A K

Vijeće Mjesnog odbora Donja Kustošija traži izmjenu naziva Mjesnog odbora Matija Gubec u važećem Poslovniku i Pravilima Mjesnog odbora u Poslovnik Mjesnog odbora Donja Kustošija i Pravila Mjesnog odbora Donja Kustošija.


Ad 3) Prijedlog zaključka o održavanju robne razmjene (“buvljaka”) u prostorijama Mjesnog odbora  Donja Kustošija

Predsjednik VMO Donja Kustošija upoznao je prisutne s točkom dnevnog reda i otvorio je raspravu.
U raspravi su sudjelovali svi prisutni članovi VMO.
Predsjednik predlaže, a Vijeće jednoglasno sa 6 glasova “za“ donosi

                                              Z A K LJ U Č A K

Vijeće Mjesnog odbora Donja Kustošija organizirati će robnu razmjenu (”buvljak”) u prostorijama Mjesnog odbora Donja Kustošija 17. 09. 2022., u vremenu od 9:30-13:00 u polivalentnoj dvorani u prizemlju.
Korištenje prostora odobrava se jednokratno za organiziranje ″buvljaka″, na kojem bi građani dijelili i razmjenjivali osobne rabljene stvari. Svrha ovog događanja nije ostvarivanje prihoda, dohotka ili dobiti već omogućavanje zainteresiranim građanima da se riješe stvari koje ne upotrebljavaju u cilju odgovornijeg potrošačkog ponašanja, smanjenje količine otpada i izgradnja  lokalne zajednice.


Ad 4) Prijedlog zaključka o postavljanju dodatnih „klamerica“ za bicikle kod OŠ Otona Ivekovića

Predsjednik VMO Donja Kustošija upoznao je prisutne s točkom dnevnog reda i otvorio je raspravu.
U raspravi su sudjelovali svi prisutni članovi VMO.
Predsjednik predlaže, a Vijeće jednoglasno sa 6 glasova “za“ donosi

                                              Z A K LJ U Č A K

Vijeće Mjesnog odbora Donja Kustošija traži dopunu postojećeg parkinga za bicikle sa dodatne 2 ili 3 klamerice s desne strane povišenog platoa kod OŠ Oton Iveković, ovisno o slobodnom prostoru na platou.

Ad 5) Informacije, pitanja i prijedlozi



Sjednica je završila u 17:45 sati.

Zapisnik sastavila: Tereza Teklić


KLASA: 024-08/22-003/1562
URBROJ: 251-13-11-14-22-2
Zagreb, 31. kolovoza 2022. 

                                                                                                 PREDSJEDNIK 
                                                                                   VIJEĆA MJESNOG ODBORA 
							                    DONJA KUSTOŠIJA

					                                                  Mario Mutak 
        


